section_heading: Ostali poduhvati
paragraph_text: Godine 2019. pojavila se u dvjema televizijskim reklamama za Pepsi prikazanim tijekom Super Bowla i dodjele nagrada Grammy.<ref> U to se vrijeme pridružila i drugim izvođačima hip-hopa (među kojima je bio i njezin suprug Offset, član skupine Migos) te s njima objavila nove inačice grickalica Rap Snacks: dvije vrste čipseva i dvije vrste kokica. Vrećice tih grickalica dizajnirao je Jai Manselle i nadahnute su naslovnicom albuma Invasion of Privacy.<ref> U suradnji s Reebokom objavila je kolekciju obuće i odjeće nadahnutu vlastitim stilom odijevanja kojim je odala počast "klasičnom dizajnu iz osamdesetih".<ref>